|  |  |
| --- | --- |
| Numri i lëndës: | 2018:041831 |
| Datë: | 25.09.2019 |
| Numri i dokumentit: | 00533173 |

**P. nr.635/16**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurës Sh. G , sipas aktakuzës së PTH-së D.P. në Pejë PP/II.nr. 211/16 të dt.18.7.2016, për shkak të veprës penale: lëndim i lehtë trupor nga neni 188 par 1 nën par 1.4 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurës Sh.G dhe të prokurorit të shtetit Lumturije Hoxha dhe të me dt.25.9.2019 ka marrë dhe botërisht ka shpallë këtë :

**A K T GJ Y K I M**

**E pandehura Sh. G e lindur me dt... në fsh. D. K e K me vendbanim në P rruga N.T nr. .., e bija B dhe nënës R e gjinisë V , ka të kryer shkollën fillore e pa punë , e ndarë , nënë e 2 fëmijëve , e gjendjes së dobët ekonomike, kinse e pa dënuar më parë nga gjykata, shqiptare, shtetase e Republikës së Kosovës, gjendet në liri.**

**ËSHTË FAJTORE**

**Për arsye se :**

Me dt. 08.1.2016 rreth orës 11:30 në Pejë , pikërisht në QPS , me dashje i shkakton lëndime të lehta trupore të dëmtuarit A. ( P ) Sh , në atë mënyrë që përderisa i dëmtuari ishte duke pritur në vendin e lartcekur për ta marrë një dokument që ka nënshkruar , aty shkon e pandehura dhe e njëjta e shqyen dokumentin , e më pastaj e kap për fyti të dëmtuarin , e gërvisht me thonj në pjesën e gjoksit , e ku si pasojë e gërvishtjes i dëmtuari pëson lëndime të lehta trupore si në akt ekspertimin e rastit.

-me çka ka kryer vepër penale: lëndim i lehtë trupor nga neni 188 par 1 pika 1.4 të KPRK-së

Prandaj gjykata të pandehurës konform nenit 41, 85, 86 dhe nenit 188 par 1 pika 1.4 të KPRK-së I SHQIPTON.

**VËREJTJE GJYQËSORE**

Me të cilën të pandehurës i behët me dije se ka kryer vepër të dëmshme dhe të rrezikshme që përbënë vepër penale për të cilën nëse ajo sërish e përsëritë gjykata do ti shqiptoi sanksion më të rëndë penal.

E pandehura për shkak të gjendjes së varfër ekonomike lirohet nga pagesa e shpenzimeve të paushallit gjyqësor dhe të shpenzimeve të procedurës penale .

I dëmtuari për realizimin eventual të kërkesë pasurore juridike – udhëzohen në kontestin e rregullt civil.

**A r s y e t i m**

Prokuroria Themelore në Pejë me dt. 18.7.2016 kundër të pandehurës Sh. G ka ngritë aktakuzë PP/II. nr.211/16, për vepër penale :lëndim i lehtë trupor nga neni 188 par 1 nën par 1.4 të KPRK-së , duke i propozuar gjykatës që pas përfundimit të shqyrtimit gjyqësorë të pandehurën ta shpallë fajtore , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestar e pandehura – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasoja e pranimit përkatësisht të mos pranimit të fajësisë- e ka pranuar fajësinë. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë e pandehura e ka bërë ashtu siç e parasheh ligji – vullnetarisht dhe pa u ndikuar nga askush dhe asnjë mënyrë e ka pranuar.

Meqenëse e pandehura e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, më parë nuk ka qenë e gjykuar, por edhe gjendjen ekonomike – e pandehura jeton me 2 fëmijë të vegjël dhe nënën në shtëpinë e nënës së saj, dhe është pësoni i vetëm që përkujdeset për të gjithë me të ardhura minimale për jetës , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurës do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale është marrë konform nenit 453 të KPPRK-së

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë

Nga Gjykata Themelore në Pejë D.P. datë.25.9.2019.

Sekretarja juridike Gjyqtari

Gjyljeta Çorkadiu Sejdi Blakaj

**KËSHILLA JURIDIKE**

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate.